**VIEŠAME PREKIŲ AUKCIONE PARDUOTO TURTO**

**PIRKIMO–PARDAVIMO SUTARTIS**

2023 m. birželio \_\_\_ d. Nr.

Visaginas

**Valstybės įmonė Ignalinos atominė elektrinė**, juridinio asmens kodas 255450080, PVM mokėtojo kodas LT554500811, a/s LT24 7300 0101 0231 7164 „Swedbank“ AB, buveinės adresas Elektrinės g. 4, K 47, Drūkšinių k., Visagino sav., 31152, atstovaujama Veiklos planavimo ir finansų departamento direktorės Olgos Lakinos-Raubės, veikiančios pagal valstybės įmonės Ignalinos atominės elektrinės administracijos darbo reglamentą, patvirtintą generalinio direktoriaus 2022-07-27 įsakymu Nr. ĮsTa-317 (su visais pakeitimais) (toliau – **Pardavėjas**), ir

**UAB „\_\_\_\_\_\_\_\_\_\_\_“**, juridinio asmens kodas \_\_\_\_\_\_\_\_\_\_\_\_\_, PVM mokėtojo kodas LT\_\_\_\_\_\_\_\_\_\_\_, buveinės adresas \_\_\_\_\_\_\_\_\_\_\_\_\_\_\_\_ atstovaujama generalinio direktoriaus \_\_\_\_\_\_\_\_\_\_\_\_\_, veikiančio pagal įmonės įstatus (toliau – **Pirkėjas**), toliau Pardavėjas ir Pirkėjas atskirai vadinami **Šalimi**, o abu kartu – **Šalimis**, atsižvelgdamos į tai, kad:

1. 2023 m. liepos 03 – 04 d. įvyko Pardavėjo organizuotas elektroninis aukcionas
Nr. Sr-\_\_\_\_(13.77E)/\_\_\_\_\_\_\_ dėl tauriųjų metalų turinčių gaminių laužo pardavimo (toliau – Aukcionas);
2. Aukciono laimėtoju pripažintas Pirkėjas, pasiūlęs didžiausią turto kainą – \_\_\_\_ EUR už 6045,876 kg svorio, kainą;

pasirašydamos šią pirkimo – pardavimo sutartį (toliau – Sutartis) Šalys įformina tarp Šalių
2023 m. liepos \_\_\_ d. sudarytą tauriųjų metalų turinčių gaminių laužo pirkimo – pardavimo sandorį.

**I. SUTARTIES DALYKAS**

* 1. Pardavėjas įsipareigoja Sutartyje numatytomis sąlygomis perduoti Sutarties 2.1 punkte nurodytos rūšies ir kiekio tauriųjų metalų turinčių gaminių laužą (toliau – Laužas, Prekės), o Pirkėjas įsipareigoja priimti nurodytas Prekes ir sumokėti už jas pasiūlytą kainą.
	2. Pirkėjas neturi teisės atsisakyti įsigytų Prekių.

**II. KAINA IR MOKĖJIMO SĄLYGOS**

2.1. Parduodamo turto kiekis, 1 (vienos) tonos kaina bei pardavimo suma nurodyti žemiau pateiktoje lentelėje:

| **Eil. Nr.** | **Prekės pavadinimas** | **Nomenklatūrinis Nr.** | **Mato vnt.** | **Kiekis** | **Vieno kg kaina,** **EUR (be PVM)** | **Bendra suma,****EUR (be PVM)** |
| --- | --- | --- | --- | --- | --- | --- |
| 1. | Tauriųjų metalų turinčių gaminių laužas.Juose esantys metalai:auksas 415,00 g,sidabras 2308,65 g,paladis 499,10 g,platina 18,11 g. | 98888-0069 | kg | 6045,876 |  |  |

2.2. Pirkėjas, per 3 (tris) darbo dienas nuo paskelbimo Aukciono laimėtoju, įsipareigoja atsiskaityti už 2.1 punkte nurodytą Prekių kiekį (sumoka parduodamo Prekių kiekio kainą, atsižvelgiant į Lietuvos Respublikos pridėtinės vertės mokesčio įstatymo 96 straipsnį, pavedimu (banko pavedime mokėjimo paskirtyje privaloma nurodyti išankstinės sąskaitos numerį) į Pardavėjo atsiskaitomąją sąskaitą, nurodytą Sutarties IX skyriuje. Į mokėtiną bendrą sumą yra įskaitomas Pirkėjo pervestas garantinis įnašas.

2.3. Pirkėjas, atlikęs mokėjimą, tą pačią dieną el. paštu komercija@iae.lt pateikia Pardavėjui mokėjimo pavedimo kopiją.

2.4. Pardavėjas už Pirkėjui perduotą visą Laužo kiekį, vadovaudamasis Aukcione parduoto turto perdavimo–priėmimo aktu (-ais), išrašo ir pateikia PVM sąskaitą faktūrą.

**III. PREKIŲ PERDAVIMO – PRIĖMIMO TVARKA**

3.1. Pardavėjas įsipareigoja perduoti Laužą Pirkėjui tik po to, kai Pirkėjas galutinai atsiskaito Sutarties 2 punkte nustatyta tvarka.

3.2. Kokybės garantija Prekėms nesuteikiama. Prekės atgal nepriimamos, nekeičiamos, pretenzijos dėl faktinės Prekių būklės, sudėties ar kitų savybių Pardavėjui negali būti reiškiamos.

3.3. Prekių nuosavybės teisė ir atsitiktinio žuvimo rizika pereina Pirkėjui nuo Aukcione parduoto turto perdavimo–priėmimo akto pasirašymo momento.

3.4. Pirkėjas privalo paimti Prekes Aukciono skelbime nurodytais terminais ir jas išgabenti automobilių keliais.

3.5. Laužą Pirkėjas privalo pakrauti bei išvežti savo jėgomis ir lėšomis. Pardavėjas jokių išlaidų nekompensuoja.

3.6. Pardavėjas įsipareigoja suformuoti GPAIS sistemoje lydraštį, o Pirkėjas – atlikti visus būtinus veiksmus, susijusius su Laužo rūšiavimu, surinkimu, pakrovimu ir išvežimu laikantis Lietuvos Respublikos atliekų tvarkymo įstatymo reikalavimų.

3.7. Už kiekvieną pradelstą paimti Prekes kalendorinę dieną Pardavėjas skaičiuoja Pirkėjui 10,00 eurų dydžio Prekių sandėliavimo mokestį.

3.8. Pirkėjas **neturi teisės** **ardyti** Įrangos Pardavėjo teritorijoje. Pažeidęs šį reikalavimą, Pirkėjas moka 1000 Eur dydžio baudą.

**IV. ŠALIŲ ATSAKOMYBĖ**

4.1. Pardavėjas gali vienašališkai nutraukti Sutartį, įspėjęs Pirkėją raštu per protingą terminą, neatlygindamas Pirkėjui jokių išlaidų ar nuostolių, susijusių su Sutarties nutraukimu, jei Pirkėjas už nupirktas Prekes neatsiskaito arba nepaima Prekių Sutartyje nustatytais terminais, taip pat jeigu nevykdo bet kurio kito Sutartyje jam numatyto įsipareigojimo arba vykdo jį netinkamai.

4.2. Nutraukus Sutartį Sutarties 4.1 punkte numatytais atvejais, garantinis įnašas Pirkėjui nėra grąžinamas. Pardavėjas turi teisę paskelbti, kad rengia naują aukcioną Laužui parduoti. Šiuo atveju nesąžiningas Pirkėjas neturi teisės dalyvauti naujame aukcione ir apie tai jis informuojamas Pardavėjo pranešimu apie vienašališką Sutarties nutraukimą. Tokiu atveju Pirkėjas privalo atlyginti Pardavėjui naujo aukciono organizavimo ir vykdymo išlaidas, taip pat sumokėti kainų skirtumą, jeigu naujame aukcione Prekės buvo parduotos už mažesnę kainą negu ta, kurią siūlė Pirkėjas.

**V. NENUGALIMOS JĖGOS APLINKYBĖS (*force majeure*)**

5.1. Sutarties Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

5.2. Sutarties Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

5.3. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento.

**VI. GINČŲ SPRENDIMO TVARKA**

6.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama vadovaujantis Lietuvos Respublikos teise.

6.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu/derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami Lietuvos Respublikos teismuose Lietuvos Respublikos įstatymų nustatyta tvarka.

**VII. KITOS SUTARTIES SĄLYGOS**

7.1. Sutarties Šalys garantuoja, kad turi visus šios Sutarties sudarymui ir vykdymui reikalingus ir tinkamai įformintus įgalinimus ir leidimus, įskaitant, bet neapsiribojant, bet kokius Lietuvos Respublikos Vyriausybės ar jos įgaliotų institucijų išduodamus leidimus ar licencijas, ar bet kokius kitokius šios Sutarties sudarymui ir vykdymui reikalingus dokumentus.

7.2. Nė viena šios Sutarties Šalis neturi teisės perduoti šia Sutartimi apibrėžtų teisių ir pareigų tretiesiems asmenims be raštiško kitos Šalies sutikimo.

7.3. Šios Sutarties sąlygos yra Šalių konfidenciali informacija. Už informacijos pagal šią Sutartį paskleidimą, kalta Šalis privalo atlyginti dėl to atsiradusius nuostolius.

7.4. Ši Sutartis sudaryta lietuvių kalba dviem egzemplioriais, turinčiais vienodą juridinę galią, po vieną kiekvienai Sutarties Šaliai. Jeigu Sutartį Šalys pasirašo kvalifikuotais elektroniniais parašais, pasirašomas vienas elektroninis Sutarties egzempliorius, kuriuo Šalys pasidalina elektroninių ryšių priemonėmis.

**VIII. SUTARTIES GALIOJIMO TERMINAS**

8. Sutartis laikoma sudaryta ir įsigalioja ją pasirašius Šalių atstovams ir galioja iki visiško abiejų Šalių įsipareigojimų įvykdymo.

**IX. ŠALIŲ REKVIZITAI**

|  |  |  |
| --- | --- | --- |
| **PARDAVĖJAS** |  | **PIRKĖJAS** |
| **VĮ Ignalinos atominė elektrinė**  |  | **UAB „\_\_\_\_\_\_\_\_\_\_\_\_\_\_\_“** |
| Įmonės kodas: 255450080 |  | Įmonės kodas: \_\_\_\_\_\_\_\_\_\_\_\_\_ |
|  |  |  |
|  |  |  |
| Adresas: Elektrinės g. 4 K47, Drūkšinių k., LT-31152, Visaginas |  | Adresas: \_\_\_\_\_\_\_\_\_\_\_\_\_\_\_\_\_ |
| Tel.: +370 38628359 |  | Tel.: \_\_\_\_\_\_\_\_\_\_\_\_\_ |
| El. p.: komercija@iae.lt |  | El. p.: \_\_\_\_\_\_\_\_\_\_\_\_\_\_\_\_\_ |
| Atsisk. sąsk.: LT24 7300 0101 0231 7164 |  | Atsisk. sąsk.: \_\_\_\_\_\_\_\_\_\_\_\_\_\_\_\_\_\_\_\_\_ |
| Bankas: AB „Swedbank“ |  | Bankas: \_\_\_\_\_\_\_\_\_\_\_\_\_ |
| PVM mokėtojo kodas: LT554500811 |  | PVM mokėtojo kodas: \_\_\_\_\_\_\_\_\_\_\_\_\_\_\_\_\_ |
| Veiklos planavimo ir finansų departamento direktorėOlga Lakina – RaubėData\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Generalinis direktorius \_\_\_\_\_\_\_\_\_\_\_\_\_\_\_\_\_\_Data\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |